बाकी जो बचते हैं उन को हम अपने लेखन के मामले में संजीदा मानें तो वस्तुत: पहला छप पाने से पहले दूसरा वो लिख भी चुके हैं या लिख रहे होते हैं । उन के रसूख से उन की पहली रचना की रिव्यू छप जाए या संयोगवश वैसे ही कहीं छप जाए तो वो छोटा-मोटा चर्चा उनके काम आता है जिसे वो किसी दूसरे प्रकाशक को अप्रोच करने के मामले में जैक बनाते हैं । किसी दूसरे पब्लिशर को लेखक का लेखन जंच जाए, आगे वो छापने को तैयार हो जाए तो लेखक को रायल्टी भले ही तब भी न मिले, वो पल्ले से पैसे खर्च करने की जिम्मेदारी से - बल्कि लानत से - जरूर बच जाएगा । फिर अक्ल और जुगत का कोई प्रोपर तालमेल बैठ जाए तो हो सकता है आइन्दा दिनों कोई ऐसा सौ में एक चेतन भगत के समक्ष ही जा खड़ा हो, अमीश त्रिपाठी के लिये चैलेन्ज बन जाए ।